П О З И В Н О П И С М О

Поштовани,

**Висока пословно-техничка школа струковних студија у Ужицу** организује

**IX Међународну конференцију**

**"НАУКА И ВИСОКО ОБРАЗОВАЊЕ У ФУНКЦИЈИ ОДРЖИВОГ РАЗВОЈА - СЕД 2016"**

**30-oг септембра и 1-oг октобра, 2016.**

На конференцији СЕД 2016 ће учествовати представници научних, државних, друштвених, привредних, медијских и других субјеката, који су у разним облицима деловања укључени у развој науке и високог образовања у целини, а посебно у циљу даљег унапређења високог образовања Златиборског округа.

Имајући у виду да су за одрживи друштвено-економски развој потребна савремена знања, конференција ће обухватити научне радове из седам програмских области:

* Машинство,
* Информатика и математика,
* Грађевинско инжењерство,
* Заштита животне средине,
* Менаџмент,
* Туризам,
* Eкономија,
* Студентски радови (професори-ментори).

У оквиру овогодишње конференције биће организовани округли столови на теме из програмских области менаџмента и туризма: *“Развој менаџмента малих и средњих предузећа – стуб економског и привредног развоја“ и “Високо образовање у функцији развоја туризма Златиборског округа”.*

Циљ конференције је истицање улоге науке и високог образовања у функцији одрживог развоја, промоција и популаризација науке, развијање међународне научне размене и сарадње, као и јачање веза између наше образовне институције и осталих институција друштва.

Конференција ће бити одржана у периоду 30.09.-01.10.2016. у просторијама Високе пословно-техничке школе струковних студија у Ужицу, ул. Трг Светог Саве 34, а започеће са радом **30.09.2016. у амфитеатру 302 у 10:30 часова.**

Сва детаљнија обавештења у вези са скупом можете добити путем тел: +381 31 512 013, путем е-маила: sed@vpts.edu.rs, као и на сајту ВПТШ: www.vpts.edu.rs.

Учинили бисте нам велику част да прихватите позив да присуствујете раду овогодишње конференције.

Срдачно Вас поздрављамо!

Председник Организационог одбора СЕД 2016

др Ивана Ћировић,

директор Високе пословно-техничке школе струковних студија, Ужице

Ужице, 23.08.2016 године